News Update: จีนล็อกดาวน์ ‘เจิ้งโจว’ 5 วัน กระทบ Foxconn โรงงานผลิต iPhone หลังคนงานทนไม่ไหว ลุกฮือประท้วง - FINNOMENA
จีนล็อกดาวน์เจิ้งโจว เมืองที่ตั้งของโรงงานผลิต iPhone ที่ใหญ่ที่สุดของ Apple เป็นเวลาทั้งหมด 5 วัน ตอกย้ำว่ารัฐบาลจีนยังคงใช้มาตรการเข้มงวดเพื่อระงับการระบาดของโควิด
24 พ.ย. 2565

จีนล็อกดาวน์เจิ้งโจว เมืองที่ตั้งของโรงงานผลิต iPhone ที่ใหญ่ที่สุดของ Apple เป็นเวลาทั้งหมด 5 วัน ตอกย้ำว่ารัฐบาลจีนยังคงใช้มาตรการเข้มงวดเพื่อระงับการระบาดของโควิด
เมืองเจิ้งโจวจะถูกล็อกดาวน์ตั้งแต่พรุ่งนี้จนถึงวันที่ 29 พ.ย. หลังมีรายงานตัวเลขผู้ติดเชื้ออยู่ที่ 996 รายในวันพุธ (23 พ.ย.) เพิ่มขึ้นจาก 813 รายในวันก่อนหน้า
ประกาศดังกล่าวมีขึ้นหลัง คนงานหลายร้อยคนของ Foxconn ปะทะกับเจ้าหน้าที่รักษาความปลอดภัยด้วยความโกรธที่ไม่ได้รับค่าจ้างและกลัวว่าจะติดโควิด 📌อ่านข่าว ‘คนงาน Foxconn ในจีนประท้วง ทนไม่ไหว ถูกกักตัวนานเกือบเดือน ปะทะเจ้าหน้าที่ ขอเลิกกักตัว’ ต่อได้ที่นี่
ขณะที่ทาง Foxconn ได้เสนอเงิน 10,000 หยวน หรือประมาณ 50,000 บาท ให้กับพนักงานที่เลือกลาออก
ตามคำสั่งของรัฐบาลท้องถิ่นเมืองเจิ้งโจว ประชาชนที่อาศัยอยู่ในพื้นที่เสี่ยงสูงต้องอยู่แต่ในบ้าน ส่วนในพื้นที่อื่นๆ ได้รับคำแนะนำไม่ให้ออกจากที่อยู่อาศัยหรือบริเวณบ้าน เว้นแต่จะมีความจำเป็น โดยจะต้องทดสอบ PCR ทุกวัน
อย่างไรก็ตาม ที่ตั้งโรงงาน Foxconn ไม่รวมอยู่ใน 8 เขตที่ต้องล็อกดาวน์ แต่ถูกจัดอยู่ในพื้นที่ความเสี่ยงสูง ซึ่งจะถูกจำกัดความเคลื่อนไหวคล้ายการล็อกดาวน์ ซึ่งโรงงาน Foxconn ได้สั่งให้พนักงานอยู่แต่ในหอพักและโรงงานโดยไม่สามารถติดต่อกับภายนอกได้มาเกือบเดือน
ความเคลื่อนไหวในเจิ้งโจวถือเป็นการถอยหลังหนึ่งก้าวกลับไปสู่การควบคุมโควิดที่เข้มข้นทั้งที่ก่อนหน้านี้ผู้นำระดับสูงของจีนส่งสัญญาณว่าจะใช้แนวทางที่ตรงเป้าหมายมากขึ้น ขณะที่เมืองฉือเจียจวงซึ่งอยู่ใกล้กับปักกิ่งที่เพิ่งประกาศผ่อนปรนการคุมโควิดต้องกลับมาล็อกดาวน์อย่างเต็มรูปแบบอีกครั้งในไม่กี่วัน
อ้างอิง:
https://www.bloomberg.com/news/articles/2022-11-23/china-s-iphone-city-locks-down-urban-areas-as-covid-cases-rise?sref=e4t2werz 
https://www.bloomberg.com/news/articles/2022-11-24/foxconn-offers-staff-1-400-to-leave-after-iphone-city-violence?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
โควิดจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA